CELEX: 62009FN0084
Language: da
Date: 2009-10-16 00:00:00
Title: Sag F-84/09: Sag anlagt den 16. oktober 2009 — Larue og Seigneur mod Den Europæiske Centralbank

19.12.2009   
            
            
               DA
            
            
               Den Europæiske Unions Tidende
            
            
               C 312/44
            
         Sag anlagt den 16. oktober 2009 — Larue og Seigneur mod Den Europæiske Centralbank
   (Sag F-84/09)
   2009/C 312/73
   Processprog: fransk
   
      Parter
   
   
      Sagsøgere: Emmanuel Larue og Olivier Seigneur (Frankfurt am Main, Tyskland) (ved avocat L. Levi)
   
      Sagsøgt: Den Europæiske Centralbank
   
      Søgsmålets genstand og beskrivelse af tvisten
   
   Påstand om annullation af lønsedlerne for januar 2009
   
      Sagsøgernes påstande
   
   
               —
            
            
               Lønseddelen for januar 2009 annulleres.
            
         
               —
            
            
               Om fornødent annulleres afslagene af henholdsvis 20. april 2009 og 6. august 2009 på fornyet behandling af de klager, som sagsøgerne har indgivet.
            
         
               —
            
            
               Som led i sagens tilrettelæggelse pålægges ECB at fremlægge sin administrative sagsmappe og i det mindste de dokumenter, der hidrører fra DG-H, og som blev forelagt direktionen vedrørende GSA i 2009, direktionens forlag om GSA for 2009, de dokumenter, der hidrører fra DG-H, og som blev forelagt ECB’s Styrelsesråd vedrørende GSA i 2009, samt Styrelsesrådets afgørelse om GSA for 2009.
            
         
               —
            
            
               ECB tilpligtes at betale erstatning for den skade, som sagsøgerne har lidt, hvilken erstatning består af 5 000 EUR til hver af sagsøgerne som følge af tab af købekraft siden den 1. januar 2009, efterbetaling af vederlag svarende til en stigning i sagsøgernes løn på 1,5 % med virkning fra den 1. januar 2009 med tillæg renter af deres løntilgodehavende fra forfaldsdatoen og indtil effektiv betaling sker. Renten bør beregnes på grundlag af Den Europæiske Centralbanks rentesats for de vigtigste refinansieringstransaktioner i den omhandlede periode med tillæg af to point.
            
         
               —
            
            
               Den Europæiske Centralbank tilpligtes at betale sagens omkostninger.